open-index/open-wikipedia-markdown huggingface dataset:
סינוב סבאבו

**סינוב סבאבו** (בנורווגית: **Synnøve Svabø**; נולדה ב-22 בספטמבר 1968) היא מנחת טלוויזיה נורווגית.

## ביוגרפיה
סבאבו במחוז מרה ורומסדל, היא למדה עיתונאות במוסד באקדמאי "Høgskulen i Volda" ולאחר מכן החלה לעבוד ב-NRK.

בין 1993–1994 הייתה מבין המגישים של תוכנית הנוער "U", ב-1998 הייתה מועמדת לפרס בטקס פרסי הטלוויזיה הנורווגי "Gullruten", ב-1999 דיבבה במשחק הווידאו "The Longest Journey". ב-2001 הגישה את תוכנית הבידור "Synnøves duell", ב-2003 הופיעה בסרט הקומדייה "Buddy" בבימויו של מורטן טילדום.

ב-2006 ו-2007 הנחתה את תחרות המלודי גרנד פרי, ב-2007 הגישה את תוצאות הניקוד של נורווגיה באירוויזיון, ב-2009 נתנה פרשנות לאירוויזיון עבור הטלוויזיה הנורווגית.

## קישורים חיצוניים

קטגוריה:מנחי טלוויזיה נורווגים
קטגוריה:מנחות טלוויזיה נורווגיות
קטגוריה:ילידות 1968
קטגוריה:נורווגים שנולדו ב-1968
.ht

היא סיומת אינטרנט מדינית, השייכת להאיטי. סיומת אינטרנט זו נוצרה ב-1997.

ההרשמה לשם מתחם בסיומת .ht פתוחה לכל, ללא מגבלות של אזרחות או נוכחות משפטית בהאיטי.

## קישורים חיצוניים

* 

## הערות שוליים

קטגוריה:האיטי
.sr

**.sr** היא סיומת אינטרנט מדינית, השייכת לסורינאם. סיומת אינטרנט זו נוצרה ב-1991. סיומת זו מופעלת על ידי חברת Telesur, חברת הטלקום של סורינאם.

עקב אוכלוסייתה המצומצמת של סורינאם, סיומת זו נמצאת בשימוש מועט.

לסיומת זו ניתן להירשם גם ללא אזרחות בסורינאם.

## קישורים חיצוניים

* 
* 
* 

## הערות שוליים

קטגוריה:סורינאם
.sz

**.sz** היא סיומת אינטרנט מדינית, השייכת לאסוואטיני. סיומת אינטרנט זו נוצרה ב-1993. על הקצאת שמות סיומות האינטרנט המשניות של אסוואטיני אחראי איגוד ספקי האינטרנט של אסוואטיני (SISPA).

סיומת זו נקראת כך משום שבעבר אסוואטיני נקראה סוויזלנד.

לסיומת זו יכולים להירשם רק אנשים המתגוררים באסוואטיני או ארגונים הפועלים באסוואטיני.

## קישורים חיצוניים

* 
* 

## הערות שוליים

קטגוריה:אסוואטיני
בקרת גישה מנדטורית

באבטחת מחשבים, **בקרת גישה מנדטורית** (**MAC**, ראשי תיבות של: **M**andatory **A**ccess **C**ontrol) מתייחסת לסוג של בקרת גישה, שבאמצעותה מערכת ההפעלה או מסד הנתונים מגבילים את יכולתו של "*נושא*" או "*יוזם*" לגשת או לבצע פעולה כלשהי על "*אובייקט*". במקרה של מערכות הפעלה, "נושא" הוא בדרך כלל תהליך או תהליכון ו"אובייקט" הם מבנה כגון קבצים, ספריות (folder), יציאות TCP/UDP, קטעי זיכרון משותפים, התקני IO וכן הלאה. לכל הנושאים והאובייקטים קבוצה של תכונות אבטחה. בכל פעם שנבדק מנסה לגשת לאובייקט, כלל הרשאה שנאכף על ידי ליבת מערכת ההפעלה בוחן את מאפייני האבטחה הללו ומחליט אם הגישה מותרת. כל פעולה של נושא כלשהו על אובייקט כלשהו נבדקת על פי קבוצת כללי ההרשאה (authorization rules), המכונה "מדיניות" (policy), כדי לקבוע אם הפעולה מותרת. מערכת ניהול מסדי נתונים, במנגנון בקרת הגישה שלה, יכולה גם להחיל בקרת גישה מנדטורית. במקרה זה, האובייקטים הם טבלאות, תצוגות, פרוצדורות.

עם MAC, מדיניות האבטחה נשלטת באופן מרכזי על ידי מנהל מדיניות אבטחה; למשתמשים אין את היכולת לעקוף את המדיניות, למשל, להעניק גישה לקבצים שאחרת היו מוגבלים. לעומת זאת, בקרת גישה דיסקרטית (DAC), השולטת גם ביכולתם של נושאים לגשת לאובייקטים, מאפשרת למשתמשים לקבל החלטות מדיניות או להקצות תכונות אבטחה. (מערכת יוניקס המסורתית של משתמשים, קבוצות והרשאות קריאה-כתיבה-ביצוע היא דוגמה ל- DAC) מערכות המותאמות ל-MAC מאפשרות למנהלי מדיניות ליישם מדיניות אבטחה רחבה בארגון. תחת MAC (ובניגוד ל- DAC), משתמשים אינם יכולים לעקוף או לשנות מדיניות זו, בטעות או בכוונה. זה מאפשר למנהלי אבטחה להגדיר מדיניות מרכזית המובטחת (באופן עקרוני) לאכוף עבור כל המשתמשים.

היסטורית, MAC נקשר באופן הדוק עם אבטחה רב-שכבתית (MLS) ומערכות צבאיות מיוחדות. בהקשר זה, MAC מרמז על מידה רבה של קפדנות כדי לספק את האילוצים של מערכות MLS. לאחרונה, לעומת זאת, MAC חרג מהנישה של ה-MLS והחל להפוך למיינסטרים יותר. היישומים האחרונים של MAC, כגון SELinux ו- AppArmor for Linux ו- Mandatory Integrity Control עבור Windows, מאפשרים למנהלים להתמקד בנושאים כמו התקפות רשת ותוכנות זדוניות ללא הקפדה או אילוצים של MLS.

## הערות שוליים

קטגוריה:בקרת גישה
דיוויזיית הצנחנים והמשמר

**דיוויזיית הצנחנים והמשמר** (באנגלית: **Guards and Parachute Division**) היא דיוויזיה מנהלתית של הצבא הבריטי, האמונה על ניהול, הכשרה ואימון של חמשת רגימנטי משמר הרגליים, רגימנט המילואים משמר לונדון והרגימנט המוצנח.

## היסטוריה
[280px|ממוזער|חיילי [משמר הגרנדירים במדים מלאים (יצוגיים) במהלך החלפת המשמר בארמון בקינגהאם.]]
ראשיתה של דיוויזיית המשמר ב-1856 כאשר הוקמה חטיבת המשמר, זו שימשה לאיגוד וניהול יחידות המשמר בצבא הבריטי. דיווזיית המשמר בגלגולה הנוכחי היא למעשה ממשיכת דרכה של החטיבה ההיסטורית.

בתחילת מלחמת העולם הראשונה באוגוסט 1915, הוקמה דיוויזיית המשמר בתור דיוויזיה מבצעית אשר שירתה בחזית המערבית וכללה שלוש חטיבות משמר בנוסף לסוללות ארטילריה, פלוגות הנדסה וכוחות רפואה וסיוע. לאחר המלחמה נסגרה הדיוויזיה. היא הוקמה מחדש למשך מספר חודשים בסוף מלחמת העולם השנייה על ידי ארגון מחדש של דיוויזיית המשמר המשוריינת ביוני 1945 ונסגרה בשנית בדצמבר 1946.

בשנת 1968 הוקמה הדיוויזיה הנוכחית בשם **דיוויזיית המשמר** כשהיא כוללת את חמשת רגימנטי משמר הרגלים בנוסף לרגימנט לונדון. בשנות ה-90 צומצמו רגימנטי המשמר לכדי גדוד אחד בכל רגימנט, כאשר הגדוד השני בשלושת הרגימנטים ההוותיקים (הגרנדירים, קולדסטרים והסקוטי) השתמר בתור פלוגה בודדת המשמשת למשימות ייצוגיות בלבד. עד לשנת 2022 כללה הדיוויזיה רק את יחידות המשמר, באותה שנה היא הוקמה מחדש כדי לכלול גם את הרגימנט המוצנח ושמה שונה ל**דיוויזיית הצנחנים והמשמר**. באותה תקופה הוקם רגימנט הריינג'רים והוחלט שכל גדוד בו ישוייך לדיוויזיה מנהלתית אחרת, הגדוד הראשון שויך לדיוויזיית הצנחנים והמשמר.

## מבנה
דיוויזיית המשמר היא חלק מיחידה רחבה יותר הנקראת **דיוויזיית הבית** (Household Division) אשר מרכזת את כלל יחידות המשמר וכוללת מלבד משמר הרגלים גם את שתי רגימנטי משמר הפרשים (משמר החיים ורגימנט הכחולים והמלכותיים). יחידות דיוויזיית המשמר משמשות הן לאירועים טקסיים ומשימות ייצוגיות (כגון משמר על אתרים מלכותיים ובית המלוכה) והן לפעילות מבצעית לצד שאר היחידות הלוחמות בצבא הבריטי.

כל רגימנט משמר מורכב כיום מגדוד אחד בלבד שנמצא תחת פיקוד החטיבות המבצעיות השונות ופעם בכמה זמן משמש ברוטציה למשימות ייצוגיות. מלבד אלו, ישנן שלוש פלוגות המשמשות דרך קבע למשימות ייצוגיות ונמצאות תחת ניהול הדיוויזיה, אלו הן **פלוגת ניימכן** (משמר הגרנדירים), **פלוגה 7** (משמר קולדסטרים), ו**פלוגה F** (המשמר הסקוטי).

הרגימנטים המרכיבים את הדיוויזיה:
* משמר הגרנדירים
* משמר קולדסטרים
* המשמר הסקוטי
* המשמר האירי
* המשמר הוולשי
* הרגימנט המוצנח
* הגדוד הראשון, רגימנט הריינג'רים
* משמר לונדון

## קישורים חיצוניים

## הערות שוליים

קטגוריה:דיוויזיות בריטיות במלחמת העולם השנייה
קטגוריה:דיוויזיות בריטיות במלחמת העולם הראשונה
משמר
גבריאל בראגה נונס

**גבריאל בראגה נונס** (בפורטוגזית: **Gabriel Braga Nunes**; נולד ב-7 בפברואר 1972) הוא שחקן ברזילאי.

## ביוגרפיה
בראגה נונס נולד בסאו פאולו, ברזיל לשחקנית רגינה בראגה ולאב במאי, הוא למד את אומנות התיאטרון באוניברסיטת קמפינאס שבעירו.

**קריירה**

ב-1996 הופיע לראשונה בטלוויזיה כששיחק בטלנובלה "Razão de Viver". בשנת 1999 שיחק בטלנובלה "טרה נוסטרה" ששודרה בישראל בין היתר, שם שיחק את התפקיד של אוגוסטו.

ב-2011 שיחק בסרט הקומדיה הרומנטית "O Homem do Futuro" לצד ואגנר מורה, באותה שנה שיחק בסרט "País do Desejo" שהוקרן בפסטיבל הסרטים הבינלאומי של סאו פאולו.  

ב-2013 גילם את ג'וזפה גריבלדי בסרט "Anita e Garibaldi", ב-2014 שיחק בסרט הפעולה "אלמאו". 

## קישורים חיצוניים

קטגוריה:שחקני קולנוע וטלוויזיה ברזילאים
קטגוריה:בוגרי אוניברסיטאות ומכללות
קטגוריה:ברזילאים שנולדו ב-1972
.zr

**** היא סיומת אינטרנט מדינית, שהייתה שייכת לזאיר, וכשהוקמה הרפובליקה הדמוקרטית של קונגו, בוטלה סיומת זו ובמקומה נוצרה .cd.

סיומת אינטרנט זו נוצרה ב-1996. בשנת 1999 נסגרה ההרשמה לסיומת זו ובשנת 2001 היא נמחקה סופית.

## הערות שוליים

קטגוריה:סיומות אינטרנט
קטגוריה:הרפובליקה הדמוקרטית של קונגו: היסטוריה
טרם (כפר)

**טרם** (בהונגרית: **Terem**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית טרם קטנה עם השנים. כך, בשנת 1990 היו בעיר 743 תושבים ובשנת 2020 רק 664 תושבים.

הכפר הוקם ככפר עצמאי בשנת 1952, אך האזור מיושב לסירוגין מאז המאה ה-13.

## קישורים חיצוניים

* 

## הערות שוליים

קטגוריה:הונגריה: כפרים
פוצ'פטרי

**פוצ'פטרי** (בהונגרית: **Pócspetri**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית פוצ'פטרי קטנה עם השנים. כך, בשנת 1990 היו בעיר 1,791 תושבים ובשנת 2020 רק 1,612 תושבים.

הכפר ואזורו מיושבים לסירוגין מאז המאה ה-13.

## יהודי פוצ'פטרי
יהודים התיישבו בפוצ'פטרי בראשית המאה ה-19 ובמקום קיים בית קברות יהודי ובו כ-20 מצבות

בשנת 1944, לאחר כניסת הצבא הגרמני להונגריה, נרצחו יהודים רבים מהקהילה בשואת יהודי הונגריה.

בדף הקהילה ממפקד קהילות הונגריה כתבו התושבים שבקהילה חיים 61 חברים, רב הקהילה הוא רבה של קהילת נירבאטור הרב אהרון טייטלבוים.

## לקריאה נוספת
***פוץ'-פאטרי**, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 340. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* עדות ניצול שואה מפוצ'פטרי 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
.jm

**.jm** היא סיומת אינטרנט מדינית, השייכת לג'מייקה. סיומת אינטרנט זו נוצרה ב-1991 והיא נמצאת תחת חסותה של אוניברסיטת איי הודו המערבית.

ההרשמה לסיומת זו נעשית באופן ידני, ולכן יש להירשם 30 יום מראש כדי להירשם לסיומת זו.

הסיומת מנוהלת על ידי שירותי טכנולוגיית המידע של אוניברסיטת איי הודו המערבית.

סיומת זו היא בחינם, אך מתנהלים דיונים האם לעשות שחלק מסיומות האינטרנט המשניות יעלו כסף.

## [[סיומת אינטרנט משנית|סיומות אינטרנט משניות]]
* com.jm
* edu.jm
* org.jm
* net.jm
* gov.jm
* mil.jm

## קישורים חיצוניים

* 
* 

קטגוריה:ג'מייקה
ניק בלאד

**ניק בלאד** (באנגלית: **Nick Blood**; נולד ב-20 במרץ 1982) הוא שחקן תיאטרון, קולנוע וטלוויזיה אנגלי.ידוע בשל תפקידו בסדרה סוכני שילד בתור לאנס האנטר.

## ביוגרפיה
בלאד נולד באיילסברי, אנגליה. הוא הצטרף למועדון הדרמה המקומי בגיל 7 ועד מהרה הבין שהוא רוצה להיות שחקן. הוא למד באוניברסיטת בריסטול ולאחר מכן באקדמיה למוזיקה ואמנות דרמטית בלונדון.

## קריירה
### קולנוע וטלווזיה
תפקיד המשחק הראשון של בלאד הגיע בעונה ה-25 של סדרת הטלוויזיה הבריטית "The Bill". הוא הופיע בשני פרקים.

לאחר מכן הוא גילם את אלכס, השותף של עלי שעובד כמעצב, בדרמה של ה-BBC, "נערה חומרנית".

בשנת 2011 הוא הופיע בדרמה עברייני על בהפקת ערוץ 4 הבריטי. בשנת 2011 פורסם כי ישחק בתפקידו של קיראן, בסיטקום "Trollied". בלאד עזב את הסדרה בגמר העונה השלישית.

בשנת 2012, קיבל את תפקיד הקולנוע העלילתי הראשון שלו בסרט "האי ספייק" לצד אמיליה קלארק.

בשנת 2013 הוא הופיע בעונה האחרונה של "Him & Her" כחבר לשעבר של בקי, לי. בשנת 2014 הופיע בדרמת המסתורין "חוג בלצ'לי". לאחר מכן הופיע גם בערוץ 4 בדרמת המשטרה הקומית-סאטירית "בבילון".

בלאד הפך לשחקן קבוע בעונה השנייה של סוכני S.H.I.E.L.D.. הוא מגלם את לאנס האנטר, שכיר חרב אליו קולסון פונה לקבלת עזרה והוא מסכים להצטרף ל-SHIELD, דמות אותה גילם עד לסוף העונה השלישית. הוא חזר להופיע בפרק "Rewind" בעונה 5.

### תיאטרון
בשנת 2009 הקים חברת תיאטרון בשם "WE. BUY. GOLD" יחד עם חברו ללימודים, טום מק'קול.

מופע הבכורה של החברה שהקימו, שנכתב יחד בכיכובו של בלאד, זכה בפרס התיאטרון Old Voices New Voice 503. ההצגה הוצגה לאחר מכן בתיאטרון אולד ויק בין 12 במאי ל-13 ביוני 2009.

בלאד ערך את הופעת הבכורה המקצועית שלו בתיאטרון בשנת 2009 במחזה "The Priory as Adam", בתיאטרון רויאל קורט, שהתקיים בין התאריכים 19 בנובמבר 2009 ל-16 בינואר 2010. בשנת 2010 המשיך להופיע כסורדידו בעיבוד מודרני לטרגדיה "Women Beware Women" של המחזאי היעקוביטי תומאס מידלטון בתיאטרון הלאומי, בבימויה של מריאן אליוט.

בשנת 2011 הוא הופיע בהצגה "Backbeat" שסיפר את סיפור השנים הראשונות של להקת הביטלס. ההצגה הוצגה בתיאטרון הדוכס מיורק בין התאריכים 10 באוקטובר 2011 ל-18 בפברואר 2012, ובלאד שיחק בתפקיד הראשי של "החיפושית החמישית" סטיוארט סאטקליף. בשל האופי המוזיקלי של התפקיד הוא למד לנגן בגיטרה בס, ובעקבות זאת הצטרף ללהקה בשם "שארק". המופע זכה להצלחה בווסט אנד. עם ההצגה הופיע בטורונטו, אונטריו, קנדה, בין התאריכים 24 באוגוסט 2012 עד 31 באוגוסט 2012, במשך שבעה ימים.

## חיים אישיים
בלאד הוא אוהד קבוצת הכדורגל ליברפול.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

* 

## הערות שוליים

קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:במאי קולנוע בריטים
קטגוריה:מפיקי קולנוע בריטים
קטגוריה:אנגלים שנולדו ב-1982
אמציה סמקאי

**אמציה סמקאי** (נולד ב-17 בפברואר 1981 בצפת) הוא כלכלן ישראלי, מרצה לכלכלה באוניברסיטת בר-אילן, יועץ אסטרטגי בכיר ופרשן כלכלי. סמקאי הוא המנכ"ל והמייסד של חברת "סמקאי אסטרטגיה" המספקת ייעוץ כלכלי ואסטרטגי למשרדי ממשלה וחברות גדולות, וחבר ועד מנהל בעמותת האינטרס שלנו - הלובי שלך בכנסת . 

החל מנובמבר 2024 סמקאי הוא העורך של המדור הכלכלי בעיתון בשבע. החל מינואר 2025 סמקאי מגיש והפרשן הכלכלי של ערוץ 10 - ערוץ הכלכלה של ישראל.

## ביוגרפיה
סמקאי נולד בצפת, למד בבית ספר האר"י. המשיך ללמוד בישיבת בני עקיבא כפר הרא"ה ובמכינה קדם-צבאית בני דוד בעלי. 

בצבא שירת ביחידת אגוז ולאחר קורס קצינים בגדוד הנח"ל החרדי - נצח יהודה. 

ב-2005 למד קופירייטינג אצל תרצה גרנות ועבד במשרד הפרסום ראובני פרידן במשך מספר חודשים. למד כלכלה ומנהל עסקים במסלול משולב לתואר ראשון ושני אותם סיים בהצטיינות. 

בהיותו סטודנט עבד כמנהל מחלקת הייעוץ הכלכלי בחברת הייעוץ 'תבור - כלכלה ופיננסים', הקים בה את מחלקת שוק ההון ועמד בראש החטיבה הכלכלית. בשנת 2013 פרש מחברת תבור והקים את חברת סמקאי אסטרטגיה.

בשנת 2015 הקים את "בצדק - עמותה למדיניות יהודית" - עמותה שעסקה במדיניות הציבורית של ישראל במטרה שתהיה מקצועית ויהודית יותר.

בשנת 2017 החל לשמש כפרשן הכלכלי של העיתון ישראל היום.

ב-2018 סיים דוקטורט בו קיבל מלגת נשיא, מלגת שופף למנהיגים צעירים ברוח הרב סולובצ'יק ומלגה לדוקטורנטים מצטיינים בחקר כלכלת ישראל מאגף התקציבים של משרד האוצר. נושא התזה שלו היה תעסוקת חרדים וערבים בשוק העבודה.

בשנת 2024 שימש כפרשן כלכלי בתוכנית כלכלי בלילה עם דני רופ בערוץ עכשיו 14. הקים והחל לערוך את מדור הכלכלה בעיתון בשבע. 

ב-2025 הצטרף לצוות ערוץ הכלכלה כפרשן הכלכלי של הערוץ.

סמקאי כתב את המצע הכלכלי של מפלגת האיחוד הלאומי, את המצע הכלכלי של מפלגת ימינה ואת התוכנית שנודעה כ"תוכנית סינגפור". חבר הוועד המנהל בארגון "האינטרס שלנו!".

סמקאי לוקח חלק בארגון חזון לאומי ומעביר שם הרצאות בתוכנית למנהיגות ציבורית.

## חיים אישיים
סמקאי נשוי לענת ולהם שלושה ילדים. הם מתגוררים ביישוב הקהילתי אלקנה.

## קישורים חיצוניים

* דף הכותב של אמציה סמקאי באתר ישראל היום
* דף הכותב של אמציה סמקאי באתר גלובס
* 
* 
* 
* 
* [ד״ר אמציה סמקאי, כלכלן בכיר מנכ״ל חברת ייעוץ כלכלי ומרצה באונ׳ בר-אילן: "פרופסורים לכלכלה מפחדים להביע דעה ימנית בקול" ראיון ברדיו באתר [גלי ישראל]]

## הערות שוליים

קטגוריה:בוגרי ישיבת כפר הרא"ה
קטגוריה:בוגרי מכינה קדם-צבאית בני דוד
קטגוריה:בעלי תואר דוקטור מאוניברסיטת בר-אילן
קטגוריה:בעלי טור ישראלים
קטגוריה:סגל ישראל היום
קטגוריה:מנכ"לי עמותות
קטגוריה:אלקנה: אישים
קטגוריה:פרשנים כלכליים ישראלים
קטגוריה:מנכ"לים ישראלים
קטגוריה:ישראלים שנולדו ב-1981
Wanted (שיר של ואן ריפאבליק)

"**Wanted**" הוא סינגל של הלהקה האמריקאית ואן ריפאבליק, שיצא על ידי אינטרסקופ רקורדס ומוזלי מיוזיק גרופ  כסינגל השני מתוך אלבום האולפן החמישי שלהם, *Human*, ב-6 בספטמבר 2019. הסינגל נכתב על ידי ראיין טדר, ברנט קטצל, קייסי סמית', טיילר ספרי וזק סקלטון, והופק על ידי ראיין טדר, ברנט קטצל, טיילר ספרי וסטיב וילמונט. ב-20 בדצמבר 2019, יצאה גרסה חדשה לשיר בשם "Wanted (String Mix)", שכללה כלי מיתר נוספים. נכון ליוני 2021, השיר הושמע למעלה מ-79 מיליון פעמים בספוטיפיי.

## וידאו קליפ
הווידאו קליפ של השיר יצא ב-6 בספטמבר 2019. נכון לדצמבר 2021, לווידאו קליפ למעלה מ-65 מיליון צפיות ביוטיוב. הווידאו קליפ של "Wanted (String Mix)" יצא ב-23 בדצמבר 2019. בווידאו קליפ, ניתן לראות את ראיין טדר מבצע את השיר בזמן שהתזמורת הסימפונית של קולורדו מנגנת ברקע. נכון לדצמבר 2021, לווידאו קליפ של , יש למעלה מ-5 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:בלדות פופ
אנטנס סנייצ'קוס

**אנטנס סנייצ'קוס** (בליטאית: **Antanas Sniečkus**;  7 בינואר 1903 – 22 בינואר 1974) היה מנהיג המפלגה הקומוניסטית של ליטא מ-1927 ועד מותו. מזכ"ל רשמי של המפלגה ומושל ליטא דה פקטו מ-15 באוגוסט 1940 ועד מותו.

## תולדות חייו
נולד בכפר ליד שאקי, ב-1920 נאסר, כחבר המפלגה הקומוניסטית של ברית המועצות, בגין פעילות נגד הממסד. עם שחרורו נמלט למוסקבה. בדצמבר 1926, לאחר הוצאתם להורג של קרוליס פוז'לה, ראש המפלגה הקומוניסטית של ליטא ועוד ארבעה מראשיה ומאסרם של עשרות בכירים נוספים, נשלח סנייצ'קוס ממוסקבה על מנת להקים מחדש את המפלגה. המפלגה פעלה במחתרת, תחת שלטון אנטאנס סמטונה. ב-1930 נכלא סנייצ'קוס בקובנה בגין פעילותו המחתרתית. ב-1933 שוחרר בעסקת חילופי שבויים תמורת לאומנים ליטאים שהוחזקו במוסקבה, ונשלח לגלות בברית המועצות. ב-1936 שב לליטא. ב-1939 נשפט לשמונה שנות מאסר. אך שוחרר עם כיבוש ליטא על ידי ברית המועצות בקיץ 1940.

ב-15 באוגוסט 1940 מינה אותו הקומיסר ולדימיר דקנוזוב למזכ"ל המפלגה הקומוניסטית של ליטא, שהפכה לחלק מן המפלגה הקומוניסטית של ברית המועצות. בעת כיבוש ליטא על ידי גרמניה הנאצית בעת מבצע ברברוסה, נסוג סנייצ'קוס עם הצבא האדום מליטא לעומק רוסיה. ב-1942 ארגן במוסקבה את תנועת הפרטיזנים הליטאים (Lietuvos partizaninio judėjimo štabas) ופיקד עליה.

בשנים 1948–1952, עם התבססות השלטון הסובייטי בליטא ברוח יוסיף סטלין, ארגן סנייצ'קוס קולקטיביזציה של החקלאות, ביטול רכוש פרטי, יצירת קולחוזים וגירוש מתנגדי משטר. כך היה כלי שרת בידי השלטון המרכזי על מנת לשלוט בליטא. הדבר דירדר את מצבה הכלכלי של ליטא למצב הכללי ששרר בברית המועצות באותה עת. גם לאחר עלייתו שלטון של ניקיטה חרושצ'וב, ששחרר אסירים פוליטיים וגולים רבים, לא התיר להם סנייצ'קוס לשוב לליטא. מצד שני, הצליח סנייצ'קוס להתייצב כנגד סטלין ובליטא לא אירעו מקרי "טיהור" של חברי המפלגה הקומוניסטית המקומית מן התקופה הקדם-סובייטית, בניגוד לכל רפובליקה אחרת של ברית המועצות בתקופת סטלין.

## חיים אישיים
אשתו, מירה בורדונייטה (Mira Bordonaitė), הייתה יהודיה ופעילה במפלגה הקומוניסטית, שריצתה אף היא מאסרים ממושכים. היא הייתה עיתונאית וכיהנה כראשת LRT, רשת השידור הציבורי של ליטא. לזוג היו שני ילדים. לדברי איגוד יוצאי וילנה והסביבה, בהשפעתה התיר סנייצ'קוס פעילות תרבותית יהודית בליטא שכללה תיאטרון יידיש, מקהלה וקבוצות מחול בווילנה ובקובנה.

## הנצחתו
העיר שהוקמה לשם הקמתה ותפעולה של תחנת הכוח הגרעינית איגנלינה נקראה על שמו, סנייצ'קוס. ב-1992 שונה שם העיר לויסגינס.

## קישורים חיצוניים

* מיהו אנטנס סנייצ'קוס?, ביוגרפיה ביקורתית מכתב עת נוצרי-שמרני 

## הערות שוליים

קטגוריה:מזכ"לי המפלגה הקומוניסטית של ליטא
קטגוריה:פרטיזנים סובייטים
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:ליטאים שנולדו ב-1903
קטגוריה:ליטאים שנפטרו ב-1974
.gy

**.gy** היא סיומת אינטרנט מדינית, השייכת לגיאנה. סיומת אינטרנט זו נוצרה ב-1994 והיא נמצאת תחת חסותה של אוניברסיטת גיאנה.

הסיומת מנוהלת על ידי המרכז לטכנולוגיית המידע שבאוניברסיטה גיאנה.

## [[סיומת אינטרנט משנית|סיומות אינטרנט משניות]]
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:גינאה
קו הרכבת יי-וו - מדריד

**קו הרכבת ייוו - מדריד** הוא מסלול רציף של תעבורת קרונות רכבת על גבי מסילת רכבת, מהעיר יי-וו בסין, לעיר מדריד בספרד, מרחק של כ- , ובכך הוא מהווה את קו הרכבת הישיר הארוך בעולם. רוב התעבורה בו היא לצורך העברת מכולות ובהן סחורות. עד לבניית הקו, נחשבה הרכבת הטרנס-סיבירית לקו הארוך בעולם. **קו יי-וו - מדריד** הוא אחד ממספר מסלולים המשמשים רכבות משא למרחקים ארוכים בגשר היבשה האירו-אסיאתי החדש (). מסלולים אחרים בין ערים בסין לבין אירופה, המחוברים באמצעות רכבות משא רגילות, כוללים למשל את קו Lianyungang עם רוטרדם, או יי-וו עם ורשה ; נכון לשנת 2017, לפחות שתים עשרה ערים סיניות וחמש עשרה ערים אירופיות מחוברות בקווי רכבת דומים, כולל קישור לבריטניה דרך מנהרת התעלה. 
## תוואי הקו
המסילה של קו הרכבת המתחיל בעיר יי-וו, הממוקמת על חוף האוקיינוס השקט, 300 קילומטר דרומית לשנגחאי, וכ-13,000 ק"מ מספרד. הקו עובר דרך סין לכל רוחבה, קזחסטן, רוסיה, בלארוס, פולין, גרמניה וצרפת, ומסתיים במדריד בירת ספרד. קו הרכבת נדרש להתמודד עם מספר אתגרים, ביניהם סוגי כתב שונים, מהירויות שונות וסוגי מדידה שונים. אך האתגר הגדול ביותר הוא בתקן המסילות המשתנה. בסין, בפולין ובמערב אירופה בנויים קווי הרכבת בתקן הסטנדרטי , בעוד בקזחסטן, רוסיה ובלארוס נעשה שימוש בתקן מסילה רוסי נפרד , ובספרד עצמה נהוג התקן האיברי  הרחב עוד יותר. הפתרון לכך הוא בחילופי בוגי
, שהיא מערכת הפעלה ייחודית עבור קרונות רכבת שנדרשים לעבור כמה תקני מסילות, והגלגלים בהם מותאמים לכמה מסילות שונות, כדי להתגבר על ההבדלים ברוחב המסילות. לביצוע חילופי בוגי, עוברים קרונות הרכבת התאמה על ידי הסרת השלדה המכילה את הגלגלים והצירים שבתחתית הקרון, והתקנת בוגיה חדשה עם גלגלים מרווחים יותר או צרים יותר, בהתאם.

ההתאמה הידנית של הקרונות לתקן מסילות הרכבת המקומי במשך שלוש פעמים מחייבת זמן, לכן אורך המסע 21 יום, שלושה שבועות. עדיין זול יותר וקצר יותר באופן משמעותי מהובלה בים, שתארך שישה שבועות. הובלת הסחורות במשאיות דרך כביש אמנם מהירה יותר, אך תדרוש מספר רב של משאיות, בעלות כבדה, במקום כל קרון תובלה. מעבר לעלות הגבוהה יותר באופן ניכר, הסעת סחורות במשאיות תגרום לזיהום אוויר פי שלושה (114 טון CO 2 לעומת 44 טון ברכבת), לכל נסיעה.
## היסטוריה
רכבות משא בין סין ואירופה החלו לפעול בשנת 1992, אך רק עד גרמניה והולנד.

קבוצת InterRail השיקה את קו הרכבת בנובמבר 2014, בשיתוף פעולה עם חברת הרכבת הסינית וחברת דויטשה באן (DB). קבוצת InterRail, הרשומה בשווייץ, היא קבוצת תחבורה בינלאומית עם התמחות בהובלה ברכבות, והיא בעלת הקרונות והמכולות.

הקו שמחוץ לסין מנוהל על ידי שיתוף פעולה גם עם חברת הרכבות הרוסית (RZD). סחורות אופייניות כוללות מחשבים וחלקי רכב. לכן הקו ייחודי גם בשיתוף הפעולה הבינלאומי בין חברות עסקיות ולאומיות שוונת. עם הקמת הקו הכריז נשיא סין שי ג'ינפינג על יוזמת החגורה והדרך, שחזור של דרך המשי ההיסטורית, ואילו נשיא רוסיה ולדימיר פוטין קרא ל"גל תיעוש חדש ברחבי יבשת אירואסיה".

החל מ-2022, בעקבות מלחמת אוקראינה–רוסיה, שובשה פעילות הקו.
## ראו גם
* האיחוד הכלכלי האירואסייתי
* יחסי סין–רוסיה
* מסילת הרכבת באיקל-אמור
* הרכבת הטרנס-אסיאתית
* הרכבת הטרנס-סיבירית

## קישורים חיצוניים

## הערות שוליים
 

קטגוריה:סין: תחבורה
קטגוריה:מסילות רכבת בין-לאומיות
קטגוריה:אסיה: מסילות רכבת
קטגוריה:אירופה: מסילות רכבת
קטגוריה:מיזמי יוזמת החגורה והדרך
חדקן סיר דריה

**חדקן סיר דריה** (שם מדעי: *Pseudoscaphirhynchus fedtschenkoi*) הוא מין של דג סחוס גרמי ממשפחת החדקניים, החי בנהר סיר דריה ובשפך שלו לימת אראל שבמרכז אסיה לחופי קזחסטן, טג'יקיסטן ואוזבקיסטן והוא מצוי בטבע בסכנת הכחדה חמורה, בעיקר עקב הקמת סכרים לאורך הנהר בו הוא חי.

## תיאור
חדקן זה קטן ביותר ומגיע לאורך של 20 עד 65 סנטימטרים. הוא בעל גוף שטוח יחסית עשוי סחוס עם סנפירים שטוחים וזנב נמוך. החוטם רחב יחסית וקצר בעל בינים בולטים. הוא שוחה לאורך הקרקעית הבינונית או הרדודה באגם ומחפש טרף של חרקי מים שונים. לא ידוע הרבה על אורח חייו אך עונת הרבייה שלו מתרחשת באפריל.

החדקן האחרון שנצפה נראה ב-1960 כך שייתכן שהמין נכחד, אך הוא עדיין מופיע כמין בסכנת הכחדה באמנת וושינגטון ואתר IUCN.

## קישורים חיצוניים

## הערות שוליים

קטגוריה:טקסונים שתוארו בידי קרל פדרוביץ קסלר
קטגוריה:חדקניים
קטגוריה:בעלי חיים שתוארו ב-1872
קטגוריה:טג'יקיסטן: דגים
קטגוריה:דגי מים מתוקים במרכז אסיה
.gu

**.gu** היא סיומת אינטרנט מדינית, השייכת לגואם. סיומת אינטרנט זו נוצרה ב-1994 והיא נמצאת תחת חסותה של אוניברסיטת גואם .

ההרשמות אינן כרוכות בתשלום אך מוגבלות לאנשים או לחברות עם איש קשר בגואם.

עקב אוכלוסייתה הקטנה של גואם, סיומת זו היא נמצאת בשימוש מועט ביותר.

## [[סיומת אינטרנט משנית|סיומות אינטרנט משניות]]
*  – חברות
*  – בתי ספר
*  – ממשלה
*  – ארגונים

## קישורים חיצוניים

* 
* 

קטגוריה:גואם
חדקן אמו דריה

**חדקן אמו דריה** (שם מדעי: *Pseudoscaphirhynchus kaufmanni*) הוא מין של דג סחוס גרמי ממשפחת החדקניים, החי בנהר אמו דריה ובשפך שלו לימת אראל שלחופי אוזבקיסטן, טורקמניסטן ואולי גם באפגניסטן וטג'יקיסטן. המין מצוי בטבע בסכנת הכחדה חמורה.

זהו מין חדקן קטן אך עדיין המין הגדול ביותר בסוג פסודוסקפירינכוס. הוא מגיע לאורך מרבי של 75 סנטימטרים ומשקל של 2 קילוגרם. הוא גם בעל אונת זנב עליונה ארוכה ודקה שיכולה להגיע ל-20% מאורכו. החדקנים הצעירים בעלי גוונים כהים שדוהים עם השנים והבוגרים בעלי גוונים צהובים-בהירים. החוטם של החדקן רחב ושטוח עם בינים ארוכים העוזרים לו לחוש בטרף.

פרטים צעירים של החדקן ניזונים בעיקר מחרקי מים ודגים קטנים כשהגדולים ניזונים מדגים גדולים יותר. הם שואבים את הטרף בעזרת שפתיהם הרחבות והם חסרי שיניים.

חדקן זה מצוי בסכנה חמורה עקב אובדן הנהרות בהם הוא חי, עקב זיהום מים ועקב דיג לא חוקי לבשרו. באזורים רבים קשה לשלוט על הדיג הבלתי חוקי מה שממשיך את הירידה באוכלוסייה.

## קישורים חיצוניים

## הערות שוליים

קטגוריה:חדקניים
קטגוריה:בעלי חיים שתוארו ב-1877
קטגוריה:טג'יקיסטן: דגים
קטגוריה:דגי מים מתוקים במרכז אסיה
חדקן גמדי

**חדקן גמדי** (שם מדעי: *Pseudoscaphirhynchus hermanni*) הוא מין של דג סחוס גרמי ממשפחת החדקניים, והמין הקטן ביותר במשפחה. הוא מצוי בטבע רק בנהר אמו דריה שבטג'יקיסטן, טורקמניסטן ואוזבקיסטן, ובעבר היה מצוי גם בימת אראל. החדקן מצוי בטבע בסכנת הכחדה חמורה.

## תיאור
חדקן זה הוא הקטן שבחדקנים ומגיע לאורך של 27.5 סנטימטרים בלבד ולמשקל מרבי מתועד של 50 גרם. במראהו הוא מזכיר את המין חדקן אמו דריה, אך הוא קטן בהרבה ובעל גוונים אפורים-חומים עם שוליים בהירים יותר. הלוחיות שלו קטנות והוא בעל "שובל" ארוך ודק מאונת זנבו העליונה.

המין מצוי באזורים ממוזגים של מים מתוקים או מים מליחים, אך לא מגיע לים. בעונת הרבייה החדקן נודד אל אזורים רדודים יותר כדי להשריץ. הוא קטן מאוד וניזון בעיקר מזבובאים שוכני מים, אותם הוא בולע בלגימה.

החדקן מצוי בסכנת הכחדה עקב דיג יתר, זיהום נהרות וסכרים לאורך נתיבי מחייתו. עם זאת מין זה היה נדיר כבר מאז שתועד ומ-1996 נכלל כמין בסכנה חמורה לפי הרשימה האדומה של IUCN ואמנת וושינגטון. לא ידוע כמה פרטים חיים בטבע אך נראה שהאוכלוסייה תרד עקב דיג לא חוקי שלא נאכף.

## קישורים חיצוניים

## הערות שוליים

קטגוריה:בעלי חיים שתוארו ב-1877
קטגוריה:טקסונים שתוארו בידי קרל פדרוביץ קסלר
קטגוריה:חדקניים
קטגוריה:טג'יקיסטן: דגים
קטגוריה:דגי מים מתוקים במרכז אסיה
פסודוסקפירינכוס

**פסודוסקפירינכוס** (שם מדעי: *Pseudoscaphirhynchus*) הוא סוג של דגי גרם סחוס גרמי ממשפחת החדקניים החיים רק במרכז אסיה לימת אראל והנהרות הקרובים אליה. בסוג זה 3 מינים שכולם מצויים בסכנת הכחדה חמורה, וייתכן שהמין חדקן סיר דריה כבר נכחד מאחר שהוא לא נראה מאז 1960 בטבע.

סוג זה כולל את המינים הקטנים ביותר במשפחה שאורכו של הקטן ביותר, חדקן גמדי לא עולה על 27 סנטימטרים ומשקל 50 גרם. המינים בעלי גוף שטוח, חוטם שטוח ודק בעל בינים ארוכים העוזרים לחוש את הסביבה והם בעלי "שובל" ארוך ודק על אונת הזנב העליונה.

סוג זה מקורב לסוג סקפירינכוס הנפוץ בנהרות אמריקה הצפונית.

## מינים
* חדקן סיר דריה (*Pseudoscaphirhynchus fedtschenkoi*)
* חדקן גמדי (*Pseudoscaphirhynchus hermanni*)
* חדקן אמו דריה (*Pseudoscaphirhynchus kaufmanni*)

## קישורים חיצוניים

קטגוריה:חדקניים
.gw

**.gw** היא סיומת אינטרנט מדינית (ccTLD) השייכת לגינאה ביסאו. סיומת אינטרנט זו נוצרה ב-2014.

סיומת זו הועברה רבות בין גופים שונים עד שנרשמה תחת גינאה ביסאו.

## היסטוריה
ב-10 ביולי 2014, הועברה חסותה של הסיומת מהרשות להקצאת מספרי אינטרנט לרשות הרגולטורית הלאומית - טכנולוגיות מידע ותקשורת של גינאה ביסאו (לARN).

הסיומת נפתחה לציבור הרחב בנובמבר 2014.

## קישורים חיצוניים

* 
* 

## הערות שוליים

קטגוריה:גינאה ביסאו
אימה יודוקה

**אימֵה סאנדיי יוּדוֹקָה** (באנגלית: **Ime Sunday Udoka**; נולד ב-9 באוגוסט 1977) הוא כדורסלן עבר ומאמן כדורסל אמריקאי-ניגרי.

## קריירת משחק
יודוקה נולד בפורטלנד שבאורגון, לאם אמריקאית ואב ניגרי. בין השנים 1997–2000 למד באוניברסיטת סן פרנסיסקו ובאוניברסיטת המדינה של פורטלנד, ושיחק בקבוצות הכדורסל שלהן.

לאחר שלא נבחר על ידי אף קבוצה בדראפט ה-NBA 2000, שיחק יודוקה במשך מספר שנים בליגות נמוכות בארצות הברית, ובארגנטינה. בעונת  שיחק בארבעה משחקים עם לוס אנג'לס לייקרס מליגת ה-NBA, ובעונה העוקבת עבר לאירופה ושיחק עבור גראן קנריה מהליגה הספרדית ו-JA וישי מהליגה הצרפתית. בסיום עונת  שיחק בשמונה משחקים עם ניו יורק ניקס.

בקיץ 2006 חתם על חוזה בפורטלנד טרייל בלייזרס, ובעונתו היחידה בקבוצה שימש כשחקן חמישייה קבוע, ורשם שיאי קריירה של 8.4 נקודות ו-3.7 ריבאונדים בממוצע למשחק. בשנים 2007–2009 שיחק בסן אנטוניו ספרס, בעונת 2009/2010 עבר לסקרמנטו קינגס, ובעונה הבאה חזר לשחק בסן אנטוניו. לאורך 7 עונותיו ב-NBA שותף ב-316 משחקים בסך הכול, והעמיד ממוצעים כוללים של 5.2 נקודות ו-2.9 ריבאונדים למשחק.

בעונת 2011/2012 שיחק עבור קבוצת מורסיה מהליגה הספרדית, ובקיץ 2012 פרש ממשחק פעיל לטובת קריירת אימון.

## קריירת אימון
בין השנים 2012–2019 שימש יודוקה כעוזר מאמן של גרג פופוביץ' בסן אנטוניו ספרס, בה שיתף פעולה עם עוזרי המאמן מייק בודנהולצר, ברט בראון, שון מרקס, ג'ים בוילן, בקי האמון, ג'יימס בורגו ואטורה מסינה, בין היתר. בעונת  זכה עם הקבוצה באליפות ה-NBA, לאחר שגברה על מיאמי היט בסדרת הגמר.

בעונת  עבר לצוות האימון של ברט בראון בפילדלפיה 76', ובעונה העוקבת הצטרף לצוות האימון של סטיב נאש בברוקלין נטס.

לקראת עונת  מונה למאמן הראשי של בוסטון סלטיקס, במקומו של בראד סטיבנס אשר קודם לתפקיד הג'נרל מנג'ר.

ב-22 בספטמבר, לקראת עונת , הושעה יודוקה לשנה מתפקידו כמאמן הבוסטון סלטיקס לאחר שהתגלה כי ניהל רומן אסור עם אחת מעובדות המועדון. את מקומו מילא ג'ו מאזולה. החל מעונת  מאמן את יוסטון רוקטס.

## קישורים חיצוניים

## הערות שוליים

קטגוריה:אמריקאים ילידי אורגון
קטגוריה:פורטלנד: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלנים ניגרים
קטגוריה:אורגון: כדורסלנים
קטגוריה:בוגרי אוניברסיטת המדינה של פורטלנד
קטגוריה:כדורסלני אוניברסיטת סן פרנסיסקו
קטגוריה:שחקני NBA שלא נבחרו בדראפט
קטגוריה:כדורסלני לוס אנג'לס לייקרס
קטגוריה:כדורסלני גראן קנריה
קטגוריה:כדורסלני פורט וורת' פליירס
קטגוריה:כדורסלני ניו יורק ניקס
קטגוריה:כדורסלני פורטלנד טרייל בלייזרס
קטגוריה:כדורסלני סן אנטוניו ספרס
קטגוריה:כדורסלני סקרמנטו קינגס
קטגוריה:כדורסלני מורסיה
קטגוריה:מאמני כדורסל אמריקאים
קטגוריה:מאמני בוסטון סלטיקס
קטגוריה:מאמני יוסטון רוקטס
קטגוריה:אמריקאים שנולדו ב-1977
קטגוריה:ניגרים שנולדו ב-1977
כריס פינץ'

**כריס פינץ**' (באנגלית: **Chris Finch**; נולד ב-6 בנובמבר 1969) הוא כדורסלן עבר ומאמן כדורסל אמריקאי. משמש כמאמן הראשי של קבוצת מינסוטה טימברוולבס מליגת ה-NBA.

## קריירת משחק
פינץ' נולד בעיר קיימברידג' שבאוהיו, ובין השנים 1988–1992 למד במכללת פרנקלין ומרשל אשר בלנקסטר, פנסילבניה. לאורך תקופת לימודיו שיחק בקבוצת הכדורסל של המכללה, אשר השתתפה בליגת המכללות השלישית (NCAA Division III).

בין השנים 1993–1997 שיחק בקבוצת שפילד שארקס מליגת העל הבריטית בכדורסל.

## קריירת אימון
מיד עם פרישתו ממשחק, בשנת 1997, מונה למאמן הראשי של הקבוצה היחידה בה שיחק – שפילד שארקס. בעונות 1999 ו-2000 זכתה הקבוצה בגביע הבריטי, ובשתי העונות העוקבות העפילה לגמר הפלייאוף, אך הפסידה בו.

בעונת 2003/2004 אימן את קבוצת גיסן 46' הגרמנית, ובעונה הבאה עבר לאמן את קבוצת ברי מליגת העל הבלגית. בעונתו הראשונה בקבוצה, הוביל אותה לזכייתה היחידה אי פעם באליפות הליגה. בין השנים 2007–2009 אימן את בלפיוס מונס-אנו, יריבתה של ברי מהליגה הבלגית.

בשנת 2009 מונה פינץ' למאמן הראשי של קבוצת ריו גראנדה ואלי וייפרס מליגת הפיתוח של ה-NBA. בעונת 2009/2010 הוליך את הקבוצה לזכייתה הראשונה באליפות הליגה, וזכה בעצמו בתואר "מאמן העונה".

לקראת עונת  מונה לעוזר מאמן ביוסטון רוקטס, תחת המאמן הראשי קווין מקהייל. בשנת 2016, לאחר 5 שנים ביוסטון, עבר לצוות האימון של דנוור נאגטס, אותה אימן מייקל מלון. בין השנים 2017–2020 שימש כעוזרו של אלווין ג'נטרי, מאמן ניו אורלינס פליקנס, ובדצמבר 2020 מונה לעוזר מאמן בטורונטו ראפטורס, תחת המאמן הראשי ניק נרס.

ב-22 בפברואר 2021, לאחר כחצי עונה בטורונטו, מונה פינץ' למאמן הראשי של מינסוטה טימברוולבס, במקומו של ראיין סונדרס. עד לסיום עונת  רשמה הקבוצה מאזן של 16 ניצחונות ו-25 הפסדים.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:בוגרי מכללת פרנקלין ומרשל
קטגוריה:כדורסלני אוניברסיטאות ומכללות בארצות הברית
קטגוריה:מאמני כדורסל אמריקאים
קטגוריה:מאמני ליגת הפיתוח של ה-NBA
קטגוריה:מאמני מינסוטה טימברוולבס
קטגוריה:אמריקאים שנולדו ב-1969
נעמה קאופמן-פס

ממוזער|קאופמן-פס, 2022
**נעמה קאופמן-פס** (נולדה ב-1978) היא מנכ״ל וסגנית נשיא האוניברסיטה העברית. שימשה כמנכ"לית משרד החקלאות ופיתוח הכפר, קודם לכן שימשה כמשנה וממלא מקום מנכ"ל במשרד הכלכלה והתעשייה, ולפני כן כבכירה במשרד האוצר ומנהלת הסיכונים הראשית של החשב הכללי.

## ביוגרפיה
קאופמן-פס נולדה למשפחה דתית-לאומית. עשתה שירות לאומי. היא עורכת דין בעלת תואר ראשון ושני במשפטים מאוניברסיטת בר-אילן, ותואר שני במנהל עסקים (MBA) עם התמחות במימון, במסלול מיוחד למצטיינים, אונ' בר-אילן.

קאופמן-פס שימשה בעבר אחת מעורכות הדין בלשכה המשפטית במשרד האוצר והייתה ראשת המטה שהיה אחראי על העדפת תוצרת חקלאית מישראל. נוסף על כך, היא הייתה גם מנהלת הרשות לשיתוף פעולה תעשייתי ולקידום השקעות זרות.

בנובמבר 2016 היא מונתה למשנה למנכ"ל משרד הכלכלה והתעשייה, ובהמשך מונתה גם לממלאת מקום של המנכ"ל.

ביוני 2021 שר החקלאות ופיתוח הכפר, עודד פורר מינה את קאופמן-פס למנכ"לית המשרד. מינויה אושר בממשלה ב-4 ביולי 2021. היא נכנסה לתפקידה באותו יום, והחליפה את המנכ"ל היוצא, נחום איצקוביץ'.

ב 2023 מונתה למנהלת הפעילות בישראל של חברת ide טכנולוגיות הבונה מתקני התפלה בישראל.

באוגוסט 2025 נבחרה לכהן כמנכ"לית האוניברסיטה העברית בירושלים. 

קאופמן-פס נשואה ואם לשלושה. מתגוררת בשכונת ניות בירושלים.

## קישורים חיצוניים

* 
* 
* 

## הערות שוליים

קטגוריה:עובדי משרד האוצר
קטגוריה:עובדות משרד האוצר
קטגוריה:עובדי משרד הכלכלה
קטגוריה:מנהלות ישראליות
קטגוריה:בוגרות שירות לאומי
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:מנכ"לי משרד החקלאות
קטגוריה:מנכ"ליות משרדי ממשלת ישראל
קטגוריה:ישראליות שנולדו ב-1978
קטגוריה:ישראלים שנולדו ב-1978
טנגו הפרשים השחורים

**טנגו הפרשים השחורים**, הנקרא גם **הגנה מקסיקנית** ו**הגנת קוויץ-טראז'קוביץ**', הוא פתיחת שחמט המתחילה במהלכים הבאים:

# ד4 פ-ו6
# ג4 פ-ג6

קוד ה-ECO שלה הוא A50.

## היסטוריה
מקורה של הפתיחה בשנות ה-20 של המאה ה-20, כאשר שוחקה גם על ידי רב-האמן המקסיקני קרלוס טורה (מכאן השם "ההגנה המקסיקנית") והמאסטר האמריקאי אלכסנדר קוויץ. טורה השתמש בה כדי להביס את אלוף ארצות הברית בשחמט פרנק ג'יימס מרשל בשבעה מהלכים בלבד. בהמשך שיחקו אותה המאסטר היוגוסלבי מיכאילו טראז'קוביץ' ורב-האמן הסובייטי אנטולי לוטיקוב.

לאחר עשרות שנים של שכחה, התחדשה הפתיחה על ידי רב-האמן הבין-לאומי ג'ורג'י אורלוב, שפרסם חוברת וספר אודותיה בשנים 1992 ו-1998, בהתאמה. אורלוב נתן לפתיחה את השם "טנגו הפרשים השחורים".

מאז 1992, הפתיחה אומצה על ידי מספר רבי-אמן חזקים, ביניהן ויקטור בולוגן, ג'ואל בנג'מין, לארי כריסטיאנסן ואלכס ירמולינסקי. ירמולינסקי אפילו העז להשתמש בה נגד גארי קספרוב.

## עקרון פעולה
אף על פי שה"טנגו" נדירה למדי, יש לה בסיס טוב יותר מאשר לרוב הפתיחות האקסצנטריות האחרות: השחור מתפתח במהירות, בעל מבנה רגלים גמיש, והוא מוכן להכות חזרה במרכז עם **3. ... ה5**, או עם **... ה6** ו- **... ד5**. לפתיחה יש כמה וריאציות מובהקות, אך היא מאוד ורסטילית, והיא עשויה להפוך להגנה הודית של המלך, הגנה נימצו-הודית, הגנה בוגו-הודית, הגנת צ'יגורין, מערכת רגוזין, פתיחה קטלאנית ופתיחה אנגלית.

## המשכים אפשריים

### 3. פ-ו3
המהלך הנפוץ ביותר, מונע **3 .. ה5**. השחור מגיב בדרך כלל עם **3. ... ה6**, אם כי **3. ... ד6**, סוג של הגנה הודית ישנה, אפשרי גם כן.

לאחר **3. ... ה6**, הלבן יכול לשחק **4. פ-ג3 ר-ב4** (העברה להגנה נימצו-הודית).

### 3. פ-ג3
זהו המהלך השני הפופולרי ביותר של הלבן. [22] לאחר **3. ... ה5**, אפשרות אחת עבור הלבן היא **4. פ-ו3**, מעבר לפתיחה אנגלית. [23] ריצ'רד פליסר ממליץ על **4. ... ה4!?** בתגובה, בעוד אורלוב מעדיף **4 ... ה:ד4 5. פ:ד4 ר-ב4**.

לעומת זאת, הקו הראשי הוא **4. ד5 פ-ה7.** כעת המשחק עשוי להימשך בצורת "טנגו", למשל עם 5.פ-ו3 פ-פ-ז6, או מעבר להגנה הודית של המלך באמצעות **5. פ-ו3 ד6 6. ה4 (6. ר-ז5!?) ז6 7. ר-ה2 ר-ז7 8. 0-0 0-0**.

גישה נוספת אך לא נפוצה היא הוא **3. ... ה6**, המאפשר ללבן לשחק **4. ה4** (או גם מהלכים אחרים כגון **4. ד5**, **4. ר-ז5**, **4. א3**, **4. ו3** ו-**4. פ-ו3** ). אם השחור עוקב עם **4. ... ד5**, מאותה עמדה, האפשרויות העיקריות ללבן הן **5.ה5** (הקו הראשי), **5. ג:ד5**, **5. ה:ד5** ו-**5. ר-ז5**. לאפשרויות אלה ניתן להגיע גם באמצעות טרנספוזיציה מהווריאציה מיקאנס -קרלס של הפתיחה האנגלית (**1. ג4 פ-ו6 2. פ-ג3 ה6 3. ה4**), אם כי אם שחור רוצה לשחק בצורה זו, סדר המהלך האופטימלי הוא **1. ד4 פ-ו6 2. ג4 ה6 3. פ-ג3 פ-ג6**.

### 3. ד5
מהלך שאפתני זה ניתן לשחק אך לעיתים רחוקות נעשה בו שימוש. השחור מגיב בדרך כלל עם **3. ...פ-ה5** ואז לאחר 4. ה4 (מזמין **4. ... פ:ה4?? 5. מה-ד4**), השחור מכה חזרה במרכז עם **4. ... פ-ז6 5. ו4 ה5**.

## קישורים חיצוניים
* Betwixt the Tango and the Budapest 

## הערות שוליים

קטגוריה:פתיחות שחמט
אליפות ישראל בהיאבקות חופשית נובמבר 2016

**[[אליפות ישראל בהיאבקות חופשית]]** נערכה בבאר שבע ב-19 בנובמבר וב-26 בנובמבר 2016.
## נשים

## גברים

## ראו גם
אליפות ישראל בהיאבקות יוונית-רומית
## קישורים חיצוניים

* 
* 

2016, 11
קטגוריה:2016 בישראל: ספורט
קטגוריה:באר שבע: אירועים
מיכל פרנק

[250px|ממוזער|שמאל|מיכל פרנק נואמת בטקס חנוכת קו 5 של ה[מטרונית, הקו המתחיל ביגור עובר דרך נשר ומגיע לחיפה]]
**מיכל פרנק** (נולדה ב-9 באפריל 1976) היא מנהלת ישראלית, המכהנת כמנכ"לית חברת עזרה ובצרון. קודם לכן שימשה בשורת תפקידים במגזר הציבורי והשלישי, ביניהם מנכ"לית משרד התחבורה והבטיחות בדרכים.

## ביוגרפיה
בעלת תואר ראשון במשפטים ותואר שני במנהל עסקים, שניהם בהצטיינות, מהאוניברסיטה העברית. בעלת רישיון עריכת דין בישראל.

בשנת 2003 מונתה ליועצת למנהל רשות החברות הממשלתיות במשרד האוצר. בתפקידה הייתה חברת צוות הניהול בהליכי ההפרטה המרכזיים במשק: אל על, צים, בזק ובתי הזיקוק באשדוד ובז"ן חיפה. בתקופה זו הובילה הרשות רפורמות מבניות מרכזיות במשק, בענפי התשתיות והתחבורה, כדוגמת פיצול רשות הנמלים והרכבות לחברות ממשלתיות נפרדות, והעברת מע"צ לחברה ממשלתית.

בשנת 2009 מונתה לסמנכ"לית פנים, תכנון ופיתוח במשרד ראש הממשלה (לשעבר אגף תיאום, מעקב ובקרה), תחת המנכ"לים אייל גבאי והראל לוקר. במסגרת תפקידה כיהנה כדירקטורית בחברת "מקורות" ו"מקורות ייזום ופיתוח".

בין השנים 2014–2020 כיהנה בתפקידי ניהול בארגון הג'וינט העולמי (JDC), כמנכ"לית מרחב חבר המדינות וכמנהלת משותפת של התכנון והתוכניות הגלובליים בארגון. בינואר 2021 נבחרה לתפקיד מנכ"לית הקרן לידידות.

ביוני 2021 הכריזה שרת התחבורה והבטיחות בדרכים, מרב מיכאלי כי היא תמנה את פרנק למנכ"לית המשרד. חודש לאחר מכן אושר המינוי בישיבת הממשלה.

עם הקמת מנהלת תקומה לשיקום עוטף עזה, מונתה פרנק לראש צוות כלכלה ועסקים. בתפקיד זה שימשה עד דצמבר 2024.

בנובמבר 2025 מונתה לתפקיד מנכ"לית חברת עזרה ובצרון של עיריית תל אביב.

מתגוררת בתל אביב, בזוגיות ואם לבת.

## קישורים חיצוניים

* 
* 
* 

## הערות שוליים

קטגוריה:עובדי משרד ראש הממשלה
קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:מנכ"לי משרד התחבורה
קטגוריה:מנכ"ליות משרדי ממשלת ישראל
קטגוריה:ישראליות שנולדו ב-1976
קטגוריה:ישראלים שנולדו ב-1976
ג'ון הברל

**ג'ון הברל** (באנגלית: **John Haberle**; 1856 – 1933) היה צייר אמריקאי בסגנון הטרומפ-לויל (אילוזיה). טבע הדומם שלו של חפצים רגילים נצבע בצורה כזו שאפשר לטעות בזיהוי החפצים עצמם. הוא נחשב לאחת משלוש הדמויות המרכזיות - יחד עם ויליאם הארנט וג'ון פטו - שציירו בצורת זו טבע דומם בארצות הברית ברבע האחרון של המאה ה -19.

## ביוגרפיה
הברל נולד בשנת 1856 בניו הייבן, קונטיקט, והיה בנם של מהגרים שוואביים. בגיל 14 עזב את בית הספר ונכנס לחניכות אצל חרט. הוא עבד גם שנים רבות כמאייר והכין תערוכות של מוזיאון פיבודי לידיעת הטבע באוניברסיטת ייל, ועבד בפיקוחו של הפליאונטולוג עתניאל צ'ארלס מארש. הברל החל ללמוד שיעורים באקדמיה הלאומית לעיצוב בניו יורק בשנת 1884, שם נתקל לראשונה בציור טרומפ-לויל.

## קריירה
סגנונו של הברל מאופיין בעיבוד מוקפד של אובייקטים דו־ממדיים. הוא הדגיש במיוחד את תיאורי חפצי נייר, כולל שטרות כסף. הציור "מגירה של רווק" (1890–1894) אופיינית לגישתו: ניירות שונים, כולל שטרות, בולי דואר, תמונות, קלפי משחק, כרטיסים וגזרי עיתון, מוצגים על גבי משטח מישורי במהותו. חפצים אחרים - משקפי ראייה, מסרק, צינור, גפרורים וכן הלאה - הם רדודים מספיק בנפחם כדי לא לקלקל את האשליה.

כמו ויליאם הארנט, הוא הוזהר על ידי השירות החשאי להפסיק לצייר כסף מנייר, אך הוא המשיך בכך לאורך כל שנות יצירתו כמו הציור "שינויי הזמן" (1888) . הוא צייר נושאים אחרים כמו "ציפחה" (כ־1895), "סלסלת בוטנים קלויים טריים" (1887), "צינור החימר" (1889) ועוד.

במהלך הקריירה שלו הציג הברל עבודות במוסדות אמנות כמו האקדמיה הלאומית לעיצוב בניו יורק והאקדמיה לאמנויות היפות בפנסילבניה בפילדלפיה. בשל הפופולריות של סגנונו והנושאים שצייר, עבודתו הוצגה גם במקומות שאינם מקובלים להצגת אמנות, כמו חנויות ספרים, סלונים, חנויות משקאות ובתי מלון.

בשנת 1893, בעיות עיניים שלו גרמו להברל להתרחק מעבודות מפורטות, אף שהוא המשיך לצייר. בין עבודותיו המאוחרות יותר ציורים של פרחים בסגנון משוחרר יותר, ובשנת 1909 הוא צייר את הציור האחרון שלו בסגנונו המיוחד - "הלילה הגדול", באוסף המוזיאון לאמנות אמריקאית בקונטיקט.

הברל נפטר בשנת 1933 בניו הייבן, קליפורניה.

## גלריה

File:A Bachelor's Drawer MET DT11198.jpg

File:A Japanese Corner, John Haberle, 1898 - Museum of Fine Arts, Springfield, MA - DSC03924.JPG

File:Still Life with Pears and Pan by John Haberle.jpg

 

## קישורים חיצוניים

## הערות שוליים

קטגוריה:ציירים אמריקאים
קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:אמריקאים שנולדו ב-1856
קטגוריה:אמריקאים שנפטרו ב-1933
מה אשיב לך

"**מה אשיב לך**" הוא סינגל שהוקלט על ידי הזמרת-יוצרת הישראלית אודיה. השיר יצא לאור ב-12 באוגוסט 2020, על ידי חברת התקליטים ארומה מיוזיק, כסינגל הרביעי מתוך אלבום הבכורה שלה, אור. לאחר יציאתו, הוציאה אודיה את "כפיים" כסינגל החמישי מתוך האלבום.

השיר זכה לביקורות חיוביות מטעם הגופים התקשורתיים ואתרי האינטרנט השונים.

## כתיבה וביקורת
השיר נכתב על ידי אודיה והופק על ידי גיא ויהל, בדומה לסינגל הקודם "אור". "מה אשיב לך" ספג ביקורות חיוביות, תוך שסקרו אותו במאקו. בסרוגים כונה "להיט", וזאת, בנוסף לכך שבאתר המוזיקה ישראלה, סקרו אותו ופרסמו את הצהרת של אודיה בנוגע לשיר:

## וידאו קליפ
הווידאו קליפ הרשמי של השיר פורסם ב-12 באוגוסט 2020, ביום צאתו של השיר כסינגל. בתחילתו, ניתן לראות את פרצופה של אודיה כשהמסך מלא באפקטים חזותיים. לאורכו, ניתן לראות את מילותיו של השיר כמו גם רקעים ואפקטים שונים. בנוסף לכך, ניתן לראות לאורכו גם פרחים.

נכון לדצמבר 2021, מונה הצפיות של הקליפ עומד על למעלה מ-1.1 מיליון צפיות.

## גרסאות כיסוי
מאז שיצא, הוקלט השיר מספר פעמים. בין הגרסאות הבולטות נמנות:
* גרסתו של הזמר עמוס אלגלי שיצאה לאור בספטמבר 2020 ביחד עם וידאו קליפ נלווה.
* גרסתו של הזמר דניאל שיצאה לאור בספטמבר 2020 וצברה למעלה מ-165,000 צפיות ביוטיוב.
* גרסתם של צמד ילד שיצאה לאור בינואר 2021 וזכתה לסיקורים בתקשורת.
* גרסתם של הזמרים אופיר סלומון וניתאי צרפתי שיצאה לאור במאי 2021, וזכתה לסיקורים בתקשורת.

## היסטוריית יציאות לאור

## קישורים חיצוניים

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שהופקו על ידי גיא ויהל
קטגוריה:שירים על אלוהים
קטגוריה:סינגלים בהוצאת ארומה מיוזיק
ויקטור חלואני

250px|ממוזער|שמאל|הפסל "אם משחקת עם בנה"
**ויקטור חלואני** (1930 – 8 במאי 2024) היה פסל ישראלי. פיסל בברונזה. הוא ישב בקריית האמנים בצפת ובעין הוד.

## ביוגרפיה
נולד בכפר ליד גיזה שבמצרים לאב שופט, ואם שהייתה נצר לבית רבנים. כבר מילדותו התעניין באמנות וביקר רבות במוזיאון קהיר, שם עסק ברישום המוצגים. רישומיו הקנו לו מלגת לימודים בפקולטה לאמנות של אוניברסיטת קהיר בזמאלכ. אולם, קום מדינת ישראל גרם לפרעות ביהודים ומשפחתו היגרה לצרפת וממנה לישראל. בעת שירותו הצבאי הכיר את רעייתו מרגלית.

בשנת 1953 למד חלואני בבצלאל ובשנת 1956 סיים תואר ראשון בחינוך במדרשה לאמנות שפעלה אז בתל אביב וב-1970 קיבל תואר שני בהוראת האמנות ובפיסול. במשך שלושה עשורים עסק בעיקר בהוראה ולימד בבית המדרש למורים וגננות בתל אביב, במוזיאון הארץ, בבית הספר לאומנות בעין הוד, אותו יסד וניהל, ובאוניברסיטאות תל אביב וחיפה בהן פיתח ולימד קורסים בתרפיה באמנות.

בשנת 1974 עברו ויקטור ומרגלית לכפר האמנים עין הוד בין השנים 1980 ועד שנת 2012 חילק חלואני את זמנו בין עין הוד לבין בית וגלריה בקריית האמנים צפת, שם הפך לאחד האמנים המובילים בתקופה זו. ב-2012 שב וריכז את ביתו והסטודיו שלו בעין הוד. ב-1984 החליט חלואני לפרוש מן ההוראה ולהקדיש את כל כולו לפיסול בברונזה. פסליו, בהם פסלים גדולי-ממדים, הוצבו בכיכרות ובגני פסלים בצפת ובקצרין. פסלו "דוד מנגן בנבל" ממוקם בכניסה לכפר האמנים עין הוד. פסלו המונומנטלי "חלום יעקב", נבחר לחנוכת מבנה הקונגרס העולמי לאומנות ע"ש הסנאטור ג'ייקוב יעבץ (Jacob K. Javits Convention Center) ב-1986.

ב-1993 נחנך בצפת פארק הפסלים ע"ש חלואני על פני שטח של 50 דונם. הפסלים המוצבים בפארק: "התקווה לשלום", "הסוס הטרויאני", "עקדת יצחק", "משפחה בעידן החלל ", "רות ונעמי", "מרים והתוף".

ויקטור חלואני נפטר ב-8 במאי 2024, והובא למנוחות בבית העלמין של עין הוד .

## מקורות ההשראה
בין מקורות ההשראה שלו ציין חלואני את אמנות מצרים העתיקה כפי שנחשף אליה בילדותו, סיפורי התנ"ך אותם הכיר לראשונה באמצעות סיפוריה של בלה אמו, ולאחר מכן מתוך קריאה ולימוד תנ"ך ואהבת אסטרונומיה הכוללת צפייה בגרמי השמיים, היכרות עם יצירות מדע בדיוני וקריאת טקסטים מדעיים בנושא.

## קישורים חיצוניים

* 
* ויקטור חלואני במרכז המידע לאמנות ישראלית, באתר מוזיאון ישראל

## הערות שוליים

קטגוריה:פסלים ישראלים
קטגוריה:צפת: אמנים
קטגוריה:עין הוד: אישים
קטגוריה:ישראלים ילידי מצרים
קטגוריה:בוגרי בית הספר בצלאל החדש לאומנות ולאמנות
קטגוריה:בוגרי המדרשה לאמנות
קטגוריה:ישראלים שנולדו ב-1930
קטגוריה:ישראלים שנפטרו ב-2024
.eh

סהרה המערבית הוא שטח שנוי במחלוקת, ולכן אין לה סיומת אינטרנט של מדינה (ccTLD). סיומת האינטרנט **.eh** שמורה למצב בו הסכסוך בסהרה המערבית יופסק וייווצר הסכם בין סהרה המערבית ומרוקו.

האותיות e ו-h הן חלק מראשי התיבות של שמה הקודם של סהרה המערבית, סהרה הספרדית (Sáhara Españo; ESH).

## היסטוריה
ב-1 באוגוסט 2007, הוצע ל-IANA לנהל את סיומת האינטרנט, אך מרוקו טענה טענות כנגד כך, ולכן ההצעה אינה התקבלה.

ב-16 באוקטובר 2007, החליטה ICANN שלא לאשר את שם התחום עם הטענה שאין הסכמה על כך בין הצדדים הלוחמים והיריבים בסהרה המערבית, ושם התחום יאושר רק לאחר הסכמה כללית והפסקת הסכסוך, אך עד כה הסכסוך אינו נפסק והתחום עדיין אינו פעיל.

ב-1 באפריל 2013, כחלק מבדיחת אחד באפריל, הודיעה רשות רישום האינטרנט הקנדית על הפעלת הסיומת עבור צרכנים.

## קישורים חיצוניים

## הערות שוליים

קטגוריה:סהרה המערבית
קטגוריה:סיומות אינטרנט
גבעת סקומליה

**גבעת סקומליה** (באנגלית: **Skomlya Hill**; בבולגרית: **хълм Скомля**) היא גבעה סלעית בחצי האי טריניטי שבצפון חצי האי האנטארקטי, בארץ גרהאם שבאנטארקטיקה.

הגבעה ממוקמת בבסיסו של חצי אי היוצא מחצי האי טריניטי לתוך מצר תעלת הנסיך גוסטב (אורכו של חצי האי 5.5 קילומטרים), ובקצהו של חצי האי מצויה נקודת וייו.

הגבעה מתנשאת מעל מפרץ דוז שמצפון-מזרח לה, ומעל מפרץ איירי שמדרום-מערבה לה.

הגבעה ממוקמת 9.98 קילומטרים מזרחית לנונאטאק הבל; 8.95 קילומטרים דרומית- מזרחית מגבעת תאודוליט; ו- 6.79 קילומטרים מערבית מנקודת וייו.

גובהה של הגבעה 354 מטרים מעל פני הים.

## היסטוריה
### מיפוי הגבעה

הגבעה מופתה לראשונה על ידי סוקרים גרמנים-בריטיים בשנת 1996.

### מקור השם

הגבעה נקראת על שם היישוב סקומליה שבצפון-מערב בולגריה.

השם אומץ רשמית ב-6 בדצמבר 2010.

## לקריאה נוספת

* הגאזט האנטארקטי הבולגרי 

## קישורים חיצוניים
* גבעת סקולמיה באתר הגאזט האנטארקטי של ממשלת אוסטרליה
* גבעת סקומליה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הגבעה, תוך סימון אתרים נוספים באזור באתר copernix

## הערות שוליים

סקומליה
סקומליה
אלכסנדרו קורטיאנו

**אלכסנדרו קורטיאנו** (במולדובית: **Alexandru Curtianu** או **Alexandru Kurteian**; נולד ב-11 בפברואר 1974 בקישינב) הוא כדורגלן ומאמן כדורגל מולדובאי. בשנים 2014—2015 אימן את נבחרת מולדובה. מיוני 2021 עד אוקטובר 2022, אימן את דינמו סנקט פטרבורג מהליגה הרוסית השנייה בכדורגל.

## קריירה
### קריירת משחק
הוא החל את הקריירה שלו בשנת 1991 בקבוצת זימברו קישינב, במדיה שיחק עד 1996. ב-1997 הוא עבר למועדון וידזב הפולני, ובשנה שלאחר מכן הוא הושאל על ידי זניט הרוסית. בינואר 1999 הוא הושאל על ידי המבורג הגרמנית מזימברו עד ל-30 ביוני 1999 עם הארכה אפשרית של החוזה לשלוש שנים, אך בתום ההשאלה חזר לזניט וחתם על חוזה במועדון לשלוש שנים. לאחר עונת 2000, זניט לא הייתה מעוניינת להאריך את חוזהו לאחר שסגנון המשחק שלו חדל להתאים לזניט ובפברואר 2001 הושאל לזימברו. מנובמבר 2001 הוא ניהל משא ומתן על חזרה לסנט פטרסבורג, למועדון דינמו, אך בשנת 2002 ההחתמה לא התקיימה, אף על פי שנחתם הסכם מקדים.

הוא זכה חמש פעמים באליפות מולדובה (1992, 1992/93, 1993/94, 1994/95, 1995/96) עם זימברו. פעם אחת זכה באליפות פולין בעונת 1996/97 עם ווידזב. פעמיים — ב-1993 וב-1998 — הוכתר לכדורגלן השנה במולדובה.

באליפות רוסיה שיחק בזניט ובטורפדו מוסקבה. במדי זניט, זכה בגביע רוסיה 1998/99. בשנת 1998 הוא נכלל ברשימת 33 הכדורגלנים הטובים ביותר באליפות רוסיה (מספר 3).

### קריירת אימון
מסוף 2003 עד 2007 עבד בזימברו בתפקידים שונים (כעוזר מאמן ראשי, מנהל ספורטיבי וממלא מקום המאמן). מאז 2007, בנוסף למולדובנית, יש לו אזרחות רוסית.

בשנת 2009 הוא היה עוזר מאמן במועדון סמנה-זניט (רוסיה). מסוף 2011 עד 2014 עבד כמאמן נבחרת הנוער של מולדובה. בסיבוב המוקדמות של אליפות אירופה לנוער 2015, קבוצתו הבקיעה 16 נקודות בעשרה משחקים וסיימה במקום השלישי והשאירה אחריה את פינלנד ואנגליה.

ב-24 בספטמבר 2014, היה למאמן הנבחרת הלאומית של מולדובה. החוזה איתו חושב עד סוף טורניר המוקדמות ליורו 2016. עם זאת, שנה לאחר מכן, ב-21 בספטמבר 2015, הוא התפטר — הנבחרת לאחר שמונה משחקים תפסה את המקום האחרון והשישי עם שתי נקודות. בשנת 2017 הוא עמד בראש המועדון הלטבי "ילגבה". משנת 2018 עד 2020 הוא היה מאמן פוניבז' הליטאית.

ב-28 ביוני 2021 הוא מונה למאמן דינמו סנקט פטרבורג לקראת עונת 2021/2022 בליגה הרוסית השנייה. באוקטובר 2022 פוטר לאחר שלא הצליח להוליך את הקבוצה להעפלה לליגת המשנה הרוסית בכדורגל. שימש במשך חצי עונה כמאמן קבוצת יאדרו סנקט פטרבורג.

## תארים
### קבוצתיים
* אלוף מולדובה: 1992, 1992/93, 1993/94, 1994/95, 1995/96
* אלוף פולין: 1996/97
* זוכה גביע רוסיה: 1998/99

### אישיים
* כדורגלן השנה במולדובה **(2)**: 1993, 1998
* ברשימת 33 שחקני הכדורגל הטובים ביותר באליפות רוסיה: 1998 (מקום 3)

## קישורים חיצוניים

* סטטיסטיקה באתר zenit-history.ru

## הערות שוליים

קטגוריה:כדורגלנים מולדובנים
קטגוריה:כדורגלנים סובייטים
קטגוריה:קישינב: כדורגלנים
קטגוריה:כדורגלני מועדון הכדורגל מוסקבה
קטגוריה:כדורגלני וידזב לודז'
קטגוריה:כדורגלני המבורג
קטגוריה:כדורגלני זניט סנקט פטרבורג
קטגוריה:כדורגלני זימברו קישינב
קטגוריה:כדורגלני נבחרת מולדובה
קטגוריה:ספורטאים מולדובנים בפולין
קטגוריה:ספורטאים זרים בגרמניה
קטגוריה:ספורטאים מולדובנים ברוסיה
קטגוריה:מאמני כדורגל מולדובנים
קטגוריה:מאמני נבחרת מולדובה בכדורגל
קטגוריה:מאמני דינמו סנקט פטרבורג (כדורגל)
קטגוריה:מולדובנים שנולדו במאה ה-20
קטגוריה:ילידי 1974